Dieetkundige Mariza blog: Die dood van Koning Kalorie
JY LEES NOU Dieetkundige Mariza blog: Die dood van Koning Kalorie
Dink jy ook die enigste manier om gewig te verloor is om kalorieë te tel? Nuwe navorsing wys ons was dalk al die tyd verkeerd!
Die meeste mense het darem 'n vae idee waaroor mens praat as jy van kalorieë praat... Miskien eerder as jy al een of ander tyd in jou lewe 'n paar kilo's wou afskud. Of gedurig 'n paar kilo's probeer afskud?
Maak dit saak of ek meer of minder kan eet? Ek dink tog so – daar is regtig MIN mense wat nie hou van eet nie. Dit is ook baie makliker om genoegsame voedingstowwe in te neem om jou metabolisme aan die gang te hou, jou energievlakke stabiel te hou en jou maag vol te hou as jy nie soos 'n voëltjie hoef te eet nie...
Vir baie mense is dit gewoon goeie nuus as daar 'toestemming' gegee is – nee, 'n aanbeveling - om met meer mening en minder skuldgevoel 'n goeie bord kos te kan geniet.
Eet MEER! Maar sorg dat dit meer rou kosse is, meer rou neute, meer rou groente. Meer vars vrugte. Ja – selfs dié van ons wat versigtig moet wees vir koolhidrate MOET hierdie opsies uitoefen...want die koolhidrate is wel 'getel'...maar is heelwat minder ' beskikbaar' as wat ons tot nou toe besef het.